Vendsyssel Elite Badmintons doublespiller Robert Blair og den kun 20-årige skotte Imogen Bankier leverede en af førstedagens største overraskelser ved All England. Blair og Bankier vandt sent onsdag aften 21-15, 21-16 over de tredjeseedede indonesere, Vita Marissa og Flandy Limpele. Kampen varede blot 29 minutter. Flandy Limpele spillede i efteråret tre kampe for VEB i Badmintonligaen. Det var ingen succes. Han tabte to af kampene, og VEB valgte at stoppe samarbejdet. Pudsigt nok betød Flandy Limpeles tilstedeværelse på VEB-holdet, at der i to kampene ikke var plads til Robert Blair. I anden runde, der spilles torsdag eftermiddag, skal Blair og Bankier møde Hung Ling Chen og Chia Chi Chou fra Taiwan. Begge par er useeedede.

Opsummering:
Stor overraskelse af Vendsyssel Elite Badmintons Robert Blair på førstedagen af All England turneringen. Han sender Flandy Limpele ud.